
ILGTERMIŅA AIZŅĒMUMA ŅEMŠANA PRIORITĀRĀ INVESTĪCIJU PROJEKTA “ASFALTBETONA SEGUMA ATJAUNOŠANA, GĀJĒJU UN VELOSIPĒDU IETVES IZBŪVE KALNCIEMA CEĻA POSMAM NO LOKA MAĢISTRĀLES LĪDZ VALSTSPILSĒTAS ADMINISTRATĪVAJAI ROBEŽAI” ĪSTENOŠANAI

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _Hlk216773691]Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” 22.pantu, 22.1 panta pirmo daļu, 24.pantu, Ministru kabineta 2019. gada 10. decembra noteikumu Nr. 590 “Noteikumi par pašvaldību aizņēmumiem un galvojumiem” 5.2. apakšpunktu, likuma “Par valsts budžetu 2026. gadam un budžeta ietvaru 2026., 2027., 2028. gadam” 40. panta pirmās daļas 7. punktu, Jelgavas valstspilsētas un Jelgavas novada attīstības programmas 2023.-2029. gadam Investīciju plāna 4. rīcības virziena “Mobilitāte un sasniedzamība” (RV4) sadaļā “Autoceļu, ielu, tiltu un satiksmes pārvadu attīstība” iekļauto projekta ideju Nr. 4.1.5. punktā “Asfaltbetona seguma ielu sakārtošana” un sadaļā “Gājēju, velo un mazjaudas transportlīdzekļu infrastruktūra” projekta ideju Nr.4.3.2. “Kalnciema ceļa ietves un veloceļa izbūve posmā no Loka maģistrāles līdz Jelgavas pilsētas administratīvajai robežai”, lai uzlabotu satiksmes drošību un nodrošinātu drošus apstākļus gājējiem, velosipēdistiem un autobraucējiem,

JELGAVAS VALSTSPILSĒTAS PAŠVALDĪBAS DOME NOLEMJ:
Prioritārā investīciju projekta “Asfaltbetona seguma atjaunošana, gājēju un velosipēdu ietves izbūve Kalnciema ceļa posmam no Loka maģistrāles līdz valstspilsētas administratīvajai robežai” īstenošanai:
1. ņemt ilgtermiņa aizņēmumu līdz 1 887 540,35 euro (viens miljons astoņi simti astoņdesmit septiņi tūkstoši pieci simti četrdesmit euro un 35 centi) apmērā ar izņemšanu vidējā termiņā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no aizņēmuma līguma noslēgšanas dienas,
2. aizņēmuma atmaksu garantēt ar Jelgavas valstspilsētas pašvaldības budžetu.

